《乡人罗朝宗与兵部尚书京公有旧将往见之遇予》
宋代·裘万顷

四时成岁秋云暮，九月肃霜天渐寒。
有客褰裳涉鄱水，逢人剧口话长安。
悬知欲听星辰履，厌见从来苜蓿盘。
姑举一觞饯行色，无鱼长铗切休弹。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。